wickkiey/tamil-wikipedia-chunked huggingface dataset:
# 1992 துடுப்பாட்ட உலகக்கிண்ணம்

**1992 துடுப்பாட்ட உலகக் கிண்ணம்** (*1992 Cricket World Cup*, கிரிக்கெட் உலகக்கோப்பை 1992) என்பது ஒருநாள் பன்னாட்டுத் துடுப்பாட்டப் போட்டிகளின் ஐந்தாவது உலகக் கிண்ணத்துக்கான போட்டியாகும். இக்கிண்ணம் *பென்சன் அன்ட் எட்ஜசு கிண்ணம்* என அழைக்கப்படுகின்றது. இப்போட்டிகள் 1992 பெப்ரவரி 22 முதல் மார்ச் 25 வரை ஆத்திரேலியா, நியூசிலாந்து ஆகிய நாடுகளில் இடம்பெற்றது. இதில் தேர்வு அணிகளான இங்கிலாந்து, ஆத்திரேலியா, மேற்கிந்தியத் தீவுகள், இந்தியா, பாக்கித்தான், நியூசிலாந்து, இலங்கை, தென்னாப்பிரிக்கா ஆகியவற்றுடன், சிம்பாப்வே அணியும் பங்குபற்றின. இதில் முதல் முறையாக இனவொதுக்கல் சர்ச்சை காரணமாக தடைக்கு உள்ளாகி இருந்த தென்னாப்பிரிக்க அணி கலந்து கொண்டது. மெல்பேர்ணில் நடைபெற்ற இறுதிப் போட்டியில் இம்ரான் கான் தலைமையிலான பாக்கித்தான் அணி இங்கிலாந்து அணியை 22 ஓட்டங்களால் வெற்றி பெற்று முதல் தடவையாக உலகக் கிண்ணத்தைப் பெற்றுக் கொண்டது.
# 1992 துடுப்பாட்ட உலகக்கிண்ணம்

## புதிய அம்சங்கள்

- பகல், இரவு ஆட்டம் நடைபெற்றமை,
- வீரர்கள் நிற ஆடைகளை அணிந்தமை,
- வெள்ளை நிற பந்து பயன்படுத்தப்பட்டமை,
- நடுவிக்கட்டில் டீ.வி. கமரா இணைக்கப்பட்டமை,
- கருப்பு நிற பக்க ஸ்கிரீன் பொருத்தப்பட்டமை.
# 1992 துடுப்பாட்ட உலகக்கிண்ணம்

## அணிகளுக்குத் தலைமை

ஒவ்வொரு அணிகளுக்கும் தலைமை தாங்கியவர்களின் விவரம் பின்வருமாறு  
- அரவிந்த டி சில்வா (இலங்கை),
- முகமது அசாருதீன் (இந்தியா),
- இம்ரான் கான் (பாக்கிஸ்தான்),
- கிரகாம் கூச் (இங்கிலாந்து),
- அலன் போடர் (அவுஸ்திரேலியா),
- கெப்லர் வெசல்ஸ் (தெ.ஆபிரிக்கா),
- இரிச்சி ரிச்சார்ட்சன் (மே.இ.அணி),
- மார்ட்டின் குரோ (நியுசிலாந்து),
- டேவிட் ஹாட்டன் (சிம்பாபே) .
# 1992 துடுப்பாட்ட உலகக்கிண்ணம்

## தொடர் சுழல் முறை

### புள்ளி விபரங்கள்

| அணி | புள்ளிகள் | ஆட்டங்கள் | வெற்றி | தோல்வி | தோல்வி | சமம் | ஓட்ட வித்தியாச, | ஓட்டவிகிதம் |
| --- | --- | --- | --- | --- | --- | --- | --- | --- |
| **14** | 8 | 7 | 1 | 0 | 0 | 0.59 | 4.76 |  |
| **11** | 8 | 5 | 2 | 1 | 0 | 0.47 | 4.36 |  |
| **10** | 8 | 5 | 3 | 0 | 0 | 0.14 | 4.36 |  |
| **9** | 8 | 4 | 3 | 1 | 0 | 0.17 | 4.33 |  |
| **8** | 8 | 4 | 4 | 0 | 0 | 0.20 | 4.22 |  |
| **8** | 8 | 4 | 4 | 0 | 0 | 0.07 | 4.14 |  |
| **5** | 8 | 2 | 5 | 1 | 0 | 0.14 | 4.95 |  |
| **5** | 8 | 2 | 5 | 1 | 0 | −0.68 | 4.21 |  |
| **2** | 8 | 1 | 7 | 0 | 0 | −1.14 | 4.03 | } |
# 1992 துடுப்பாட்ட உலகக்கிண்ணம்

## தொடர் சுழல் முறை

### ஆட்ட முடிவுகள்

---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---
# 1992 துடுப்பாட்ட உலகக்கிண்ணம்

## இறுதிப் போட்டி

1992 உலக்கிண்ண போட்டித் தொடரின் இறுதிப்போட்டி மெல்போனில் பகல், இரவு ஆட்டமாக நடைபெற்றது.  
முதலில் துடுப்பெடுத்தாடிய பாக்கிஸ்தான் அணி 2 விக்கட் இழப்புக்கு 24 ஓட்டங்களைப் பெற்றிருந்த நிலையில் ஜாவிட்மீயண்டாட் (58) இம்ரான்கான் (72) பாக்கிஸ்தான் அணியில் உறுதிநிலைக்கு வழி வகுத்தனர். இவர்களைத் தொடர்ந்து இன் சமாம் உல்ஹக் (42) வசீம்அக்ரம் (33) இருவரும் இணைந்து 6 ஓவர்களுக்குள் 52 ஓட்டங்களைப் பெற்றுக் கொடுத்தனர். இறுதியில் பாக்கிஸ்தான் அணி 6 விக்கட் இழப்புக்கு 249 ஓட்டங்களைப் பெற்றுக் கொண்டது.  
இங்கிலாந்தின் துடுப்பாட்டம் ஆரம்பமானவுடன் இயன்பொத்தம் ஆட்டமிழந்து அணிக்குப் பேரிழப்பாகியது. முஸ்டாக் அஹ்மத்தின் (3 - 42) பந்துவீச்சினை முகம் கொடுக்க சிரமப்பட்ட இங்கிலாந்து அணியினர் 3 விக்கட்டுக்களை வேகமாக இழந்தனர். நீல் பெயாபிரதர் 62 ஓட்டங்களையும், அலன்லேம்ப் 31 ஓட்டங்களையும் பெற்றுக் கொண்டனர்.  
இறுதியில் இங்கிலாந்து அணியினரால் சகல விக்கட்டுக்களையும் இழந்து 227 ஓட்டங்களையே பெறமுடிந்தது. இப்போட்டியில் பாக்கிஸ்தான் அணி 22 ஓட்டங்களினால் வெற்றியீட்டி ஐந்தாவது உலகக்கிண்ணத்தைச் சுவீகரித்துக் கொண்டது. (மூன்று முறையும் இறுதியாட்டத்திற்கு தெரிவான இங்கிலாந்தினால் கிண்ணத்தினை வெல்ல முடியாதமை துரதிர்ஸ்டமாகும்.)  
போட்டியில் 33 ஓட்டங்களைப் பெற்று, 49 ஓட்டங்களுக்கு 3 விக்கட்டுக்களை கைப்பற்றிய வசீம் அக்ரம் சிறப்பாட்டக்காரராகத் தெரிவானார். இப்போட்டித் தொடரின் வீரராக அவுஸ்திரேலியா வீரர் மார்டின் குரோ தெரிவானார்.
# நெஃபர்டீட்டீ

, நெஃபர்டீட்டீ அதின் கடவுளை வழிபடும் காட்சி]]  
**நெஃபரடீட்டீ** (*Nefertiti*, கி.மு 1370 - கி.மு 1330) எகிப்தின் புது எகிப்து இராச்சியத்தை ஆண்ட பதினெட்டாம் வம்ச பார்வோன் ஆயின் மகளும், பார்வோன் அகேநாதெனின் பட்டத்து அரசி (முதன்மை மனைவியும்) ஆவார்.. **அதின்** என்ற சூரிய சக்கரத்தை ஒரே கடவுளாக வழிபட்டமையால் இருவரும் சமய புரட்சியாளர்களாக அறியப்பட்டார்கள்.  
நெஃபர்டீட்டீக்கு பல பட்டங்கள் இருந்தன:பரம்பரை இளவரசி,(iryt-p`t), புகழின் உச்சம் (wrt-hzwt), நளினத்தின் நாயகி (nbt-im3t),காதலின் இனிமை (bnrt-mrwt),இருநாடுகளின் நாயகி (nbt-t3wy),அன்புடைய முதன்மை மனைவி (hmt-niswt-‘3t meryt.f), பேரரசரின் மனைவி (hmt-niswt-wrt meryt.f), அனைத்துப் பெண்களிலும் சீமாட்டி(hnwt-hmwt-nbwt), மற்றும் கீழ், மேல் எகிப்துகளின் எசமானி (hnwt-Shm’w-mhw).  
பெர்லினின் நியுசு அருங்காட்சியகத்தில் வைக்கப்பட்டுள்ள (வலதுபுறம் காட்டப்பட்டுள்ள) அவளது மார்பளவு சிலையினால் புகழ்பெற்றாள். இச்சிலை தொன்மை எகிப்தின் மிகவும் படியெடுக்கப்பட்ட படைப்புகளில் ஒன்றாகும். அவரது பட்டறையில் கண்டெடுக்கப்பட்டதால், இதனை ஆக்கியதாக துட்மோசு என்ற சிற்பி கருதப்படுகிறார். இச்சிலையின் சிறப்பு தொன்மை எகிப்தில் மனிதமுகத்தின் அளவுகள் குறித்த விழிப்புணர்வை வெளிப்படுத்துவதாக அமைந்துள்ளதே. சில அறிஞர்கள் தனது கணவனின் மறைவிற்குப் பிறகு துட்டன்காமன் பெண் உருவில் நெஃபர்னேஃபெருயேடன் (Neferneferuaten)என்ற பெயரில் பதவியேற்கும் முன்னர் நெஃபர்டீட்டீ ஆண்டதாக நம்புகின்றனர்; இருப்பினும் துட்டன்காமனின் இவ்வுருமாற்றம் மிகுந்து விவாதிக்கப்படும் ஒன்றாகும்.
# நெஃபர்டீட்டீ

## எகிப்திய பெண் அரசிகள்

- ஆட்செப்சுட்டு
- அரசி டூஸ்ரெத்
- செசெசெட்
- நெபர்தரி
- முதலாம் நெபெரு
- முதலாம் கிளியோபாட்ரா
- ஏழாம் கிளியோபாற்றா
# நெஃபர்டீட்டீ

## இதனையும் காண்க

- அக்கெனதென்
- பண்டைய எகிப்திய அரசமரபுகள்
# லில்லியுகலானி

**லில்லியுகலானி ** (Liliuokalani), 2 செப்டம்பர் 1838&nbsp;– 11 நவம்பர் 1917), பிறப்பு **லிடியா கமகாயுயேஹா காலா மாலியு லில்லியுகலானி**, ஹவாய் இராச்சியத்தை ஆட்சி செய்த ஒரே அரசியும் கடைசி அரசியும் ஆவார்.
# லில்லியுகலானி

## வெளியிணைப்புகள்

- Queen Lydia Liliuokalani - a page on the website of the University of Illinois at Chicago
- Hawaii's story by Hawaii's Queen, Queen Lydia Liliuokalani
# இந்திய உள்நாட்டு நீர்வழிப் போக்குவரத்து

இந்தியா எண்ணற்ற ஆறுகளையும், கால்வாய்களையும், கழிமுகங்களையும் கொண்டுள்ளதால், உள்நாட்டு நீர்வழிப் போக்குவரத்திற்கான வாய்ப்புகள் மிகுதியாய் உள்ளன. இந்திய நீர்வழிகளில் 15544 கி.மீ. நீளமுடைய வழிகள் போக்குவரத்திற்கு ஏற்றவையாக உள்ளன. இருப்பினும் இத்தொலைவில் 37 விழுக்காடே (5700 கி.மீ) போக்குவரத்திற்கு பயன்படுத்தப்பட்டு வருகிறது. இந்தியாவின் போக்குவரத்துப் பயன்பாட்டில் உள்நாட்டு நீர்வழிகளின் பங்களிப்பு 0.15 விழுக்காடாக உள்ளது. இஃது ஐக்கிய அமெரிக்காவுடன் ஒப்பிடுகையில் (21 விழுக்காடு) மிகக் குறைவாகும்.
# இந்திய உள்நாட்டு நீர்வழிப் போக்குவரத்து

## இந்திய உள்நாட்டு நீர்வழிப் போக்குவரத்து ஆணையம்

உள்நாட்டு நீர்வழிகளின் மேம்பாட்டிற்காக, 1985-இல் இயற்றப்பட்ட சட்டத்தின் படி, கப்பல் துறை அமைச்சகத்தின் (Ministry of Shipping) கட்டுப்பாட்டில் 27 அக்டோபர் 1986-இல் இந்திய உள்நாட்டு நீர்வழிப் போக்குவரத்து ஆணையம் (Inland Waterways Authority of India) அமைக்கப்பட்டது. இதன் தலைமையகம் உத்திரப்பிரதேச மாநிலம் நொய்டாவில் அமைந்துள்ளது. இதன் வட்டார அலுவலகங்கள் பாட்னா, கொல்கத்தா, குவகாத்தி, கொச்சி ஆகிய நகரங்களிலும், துணை அலுவலகங்கள் அலகாபாத், வாரணாசி, பகல்பூர், ஃபராக்கா, கொல்லம் ஆகிய நகரங்களிலும் அமைந்துள்ளன.
# இந்திய உள்நாட்டு நீர்வழிப் போக்குவரத்து

## தேசிய நீர்வழிகள்

### தேசிய நீர்வழி 1

கங்கை - பகீரதி - ஹூக்ளி ஆறுகள், அலகாபாத் முதல் ஹல்தியா வரை.  
அமைப்பு-அக்டோபர் 1986.  
நீளம்- 1620 கீ.மீ.  
நிலை முனையங்கள்- ஹல்தியா, பகூர், ஃபராக்கா, பாட்னா.  
மிதவை முனையங்கள்- ஹல்தியா, கொல்கத்தா, வைரத்துறைமுகம், கட்வா, திரிபேணி, பகராம்பூர், ஜங்கிபூர், பகல்பூர், செமாரியா, தோரியகஞ்ச், பாலியா, காசிபூர், வாரணாசி, சுனார், அலகாபாத்.
# இந்திய உள்நாட்டு நீர்வழிப் போக்குவரத்து

## தேசிய நீர்வழிகள்

### தேசிய நீர்வழி 2

பிரம்மபுத்திரா ஆறு சாடியா முதல் துப்ரி வரை  
அமைப்பு-செப்டம்பர் 1982.  
நீளம்- 891 கீ.மீ.  
நிலை முனையங்கள்-பண்டு  
மிதவை முனையங்கள்-துப்ரி, சோகிகோபா, தேஜ்பூர், சில்காட், திப்ருகார், சாம்குர்கி, போகிபில், சைக்கோவா, சாடியா.
# இந்திய உள்நாட்டு நீர்வழிப் போக்குவரத்து

## தேசிய நீர்வழிகள்

### தேசிய நீர்வழி 3

மேற்கு கடற்கரைக் கால்வாய், சம்பகரா மற்றும் உத்தியோகமண்டலக் கால்வாய்கள், கோட்டப்புரம் முதல் கொல்லம் வரை.  
அமைப்பு-ஃபிப்ரவரி 1993.  
நீளம்-205 கீ.மீ.  
நிலை முனையங்கள்- ஆலுவா, வைக்கம், காயங்குளம், கோட்டபுரம், மாராடு, திரிகுன்னப்புழை, சேர்த்தலா, கொல்லம், ஆலப்புழை.
# இந்திய உள்நாட்டு நீர்வழிப் போக்குவரத்து

## தேசிய நீர்வழிகள்

### தேசிய நீர்வழி 4

கோதாவரி ஆறு ( பத்ராச்சலம் முதல் இராசமுந்திரி வரை ), கிருஷ்ணை ஆறு ( வாசிராபாத் முதல் விசயவாடா வரை ), காக்கிநாடா முதல் புதுச்சேரி வரை உள்ள கால்வாய்த் தொடர், கலுவெல்லி நீர்த்தேக்கம்  
அமைப்பு- நவம்பர் 2008  
நீளம்-1095 கீ.மீ.
# இந்திய உள்நாட்டு நீர்வழிப் போக்குவரத்து

## தேசிய நீர்வழிகள்

### தேசிய நீர்வழி 5

பிராமி ஆறு ( தால்சர் முதல் தாம்ரா வரை ), கிழக்குக் கடற்கரைக் கால்வாய் ( கியோங்காளி முதல் சர்பாட்டியா வரை ), மதாய் ஆறு ( சர்பாட்டியா முதல் தாம்ரா வரை ), மகாநதி ஆறு ( மங்கல்காடி முதல் பாரதீப் வரை ).
அமைப்பு-நவம்பர் 2008  
நீளம்-623 கீ.மீ.
# இந்திய உள்நாட்டு நீர்வழிப் போக்குவரத்து

## தேசிய நீர்வழிகள்

### தேசிய நீர்வழி 6

பராக் ஆறு ( லக்கிபூர் முதல் பங்கா வரை )  
இவ்வழிக்கான திட்ட வரைவு நாடாளுமன்றத்தின் ஒப்புதலுக்காக அனுப்பப்பட்டுள்ளது.  
நீளம்-121 கீ.மீ.  
இத்தேசிய வழிகள் நீங்கலாக கோவா மாநிலத்தின் சூவாரி மற்றும் மாண்டோவி ஆறுகளிலும், கும்பார்சுவா கால்வாயிலும் ஓதங்களின் தயவால் நீர்வழிப் போக்குவரத்து நடைபெற்று வருகிறது.
# இந்திய உள்நாட்டு நீர்வழிப் போக்குவரத்து

## தேசிய நீர்வழிகள்

### பக்கிங்காம் கால்வாய்

:*முதன்மை கட்டுரை : பக்கிங்காம் கால்வாய்*  
ஆங்கிலேயர் ஆட்சிக்காலத்தில் அமைக்கப்பட்ட இக்கால்வாய் தென்னிந்தியாவின் இன்றியமையாத நீர்வழியாய்த் திகழ்ந்தது. இது 1806-ஆம் ஆண்டு இன்றைய விழுப்புரம் மாவட்டம் வழியாக ஆந்திரத்தின் விசயவாடாவையும் வங்காள விரிகுடாவையும் இணைக்குமாறு அமைக்கப்பட்டது. 1876-77 ஆம் ஆண்டுகளில் அடையாறு மற்றும் கூவம் ஆறுகள் இக்கால்வாயுடன் இணைக்கப்பட்டன.  
1878-ஆம் ஆண்டு இதற்கு 'பக்கிங்காம் கால்வாய்' என்ற பெயர் வழங்கப்பட்டது. இதன் மொத்த நீளம் 420 கி.மீ. ஆகும். அக்காலத்தில் போக்குவரத்திற்கு பெரிதும் பயன்பட்ட இக்கால்வாய் 1965-1966 மற்றும் 1976-ஆம் ஆண்டுகளில் ஏற்பட்ட புயல்களால் பெரும் சேதம் அடைந்தது. மேலும் வடசென்னை அனல் மின் நிலையம் வெளியேற்றும் கழிவுகளும் இதனைப் பெரிதும் மாசுபடச் செய்கின்றன. இக்கால்வாய் தற்பொழுது பயன்பாட்டில் இல்லை.
# இந்திய உள்நாட்டு நீர்வழிப் போக்குவரத்து

## இந்திய அரசின் கொள்கை

உள்நாட்டு நீர்வழிப் போக்குவரத்து சிக்கனமானது; குறைவான எரிபொருள் செலவுடையது; மிகுதியான சுற்றுப்புறச்சூழல் மாசுபாடு ஏற்படுத்தாதது. எனவே, இந்திய நாட்டின் ஆறுகளும், ஏரிகளும், கால்வாய்களும் மேம்படுத்தப்படின், அவை மிகத் திறன் வாய்ந்த போக்குவரத்து வழிகளாய்த் திகழவல்லன என்னும் கொள்கையின் அடிப்படையில் இந்திய அரசு உள்நாட்டு நீர்வழிகளை மேம்படுத்திவருகிறது.
# இந்திய உள்நாட்டு நீர்வழிப் போக்குவரத்து

## திட்ட வளர்ச்சி

உள்நாட்டு நீர்வழிப்போக்குவரத்துத்துறை ஒன்பதாம், பத்தாம் திட்டக்காலங்களில் இந்திய அரசிடமிருந்து பெருமளவு நிதியைப் பெற்றுள்ளது. இத்துறை தேசிய கடல்சார் மேம்பாட்டுத் திட்டத்தின் (National Maritime Development Plan) இன்றியமயாத அங்கமாய்த் திகழ்கிறது. 2004-ஆம் ஆண்டு, ஆசிய மேம்பாட்டு வங்கி இத்துறையில் ரூ.300 கோடி முதலீடு செய்துள்ளது. ஆறுகளின் வரைபடங்களைத் தயாரிக்கவும் , துறைசார் ஆராய்ச்சிகள் மேற்கொள்ளவும் தேசிய உள்நாட்டு நீர்வழிப் பயணக்கழகம் ( National Inland Navigation Institute) பீகார் மாநிலம் பாட்னாவில் அமைக்கப்பட்டுள்ளது. மேலும், கொல்கத்தாவில் உள்ள நடுவண் உள்நாட்டு நீர்வழிப்போக்குவரத்துக் கழகம் ( Central Inland Water Transport Corporation ) பல கலங்களைக் கொண்டுள்ளது. மேலும் இத்துடன் இணைந்த இராசபகன் கப்பல் பணிமனையில் ( Rajabagan Dock Yard ) படகுகளைக் கட்டுதலும், பழுதுநீக்கலும் நடைபெறுகின்றன.
# இந்திய உள்நாட்டு நீர்வழிப் போக்குவரத்து

## பயணிகள் போக்குவரத்து

ஆற்றுவழிப் போக்குவரத்து கேரளம், மேற்கு வங்கம், அசாம் ஆகிய மாநிலங்களில் பரவலாகப் பயன்படுத்தப்பட்டு வருகிறது. சுற்றுலா வளர்ச்சியிலும் இத்துறை பெரும்பங்காற்றி வருகிறது. கேரள மாநிலத்தின் ஆலப்புழை, கோழிக்கோடு ஆகிய ஊர்களில் இயக்கப்படும் படகு இல்லங்கள் சுற்றுலாப் பயணிகளைப் பெரிதும் கவர்கின்றன. மேலும் படகுகள் மேற்கு வங்கத்தின் சுந்தரவனக்காடுகளில் உள்ள புலிகள் சரணாலயத்தைக் கண்டு களிக்க உதவுகின்றன. இந்தியாவின் வடக்கு மற்றும் வடகிழக்கு மாநிலங்களில் நீர் விளையாட்டுகள் விரைந்து புகழ்பெற்று வருகின்றன.
# இந்திய உள்நாட்டு நீர்வழிப் போக்குவரத்து

## சரக்கு போக்குவரத்து

உள்நாட்டு நீர்வழிகளில் ஆண்டுதோறும் 44 மில்லியன் டன் சரக்கு கையாளப்படுகிறது. பண்டைக்காலந்தொட்டே கங்கை ஆறு சணல், தேயிலை, நறுமணப்பொருட்கள் ஆகியவற்றை கொல்கத்தா துறைமுகத்திற்கு கொண்டு செல்வதில் பெரும்பங்காற்றி வருகிறது.இருப்பினும் இவ்வழியில் போக்குவரத்து வளர்ச்சி மிகத் தொய்வாகவே உள்ளது.ஆனால், பிற்காலத்தில் பயன்பாட்டிற்கு வந்த கோவா நீர்வழி விரைவான வளர்ச்சி கண்டுள்ளது. வடகர்நாடகத்தின் குதிரைமுகம் உள்ளிட்ட சுரங்கங்களிலிருந்து வெட்டி எடுக்கப்படும் தாதுக்களை கோவாவிலுள்ள மர்மகோவா, பனாஜி துறைமுகங்களுக்கும், கேரளத்தின் திருவிதாங்கூர் உர மற்றும் வேதிப்பொருள் நிறுவன (FACT) தயாரிப்புகளைப் பயன்பாட்டிடங்களுக்கும் எடுத்துச் செல்வதன் மூலம் உள்நாட்டு நீர்வழிப் போக்குவரத்து மிகுதியான வருவாய் ஈட்டி வருகிறது. கச்சா எண்ணெய், நிலக்கரி ஆகியவற்றைக் கொண்டுசெல்ல வடக்கு மற்றும் வடகிழக்கிலுள்ள எண்ணெய் சுத்திகரிப்பு நிலையங்களான ஹல்தியா, பாராணி, திக்பாய், திப்ருகார் ஆகியவற்றையும், அனல்மின் நிலையங்களான பார்ஹ், பாண்டல் ஆகியவற்றையும் நீர்வழியால் இணைக்க நீர்வழிப்போக்குவரத்து ஆணையம் திட்டமிட்டுள்ளது.
# இந்திய உள்நாட்டு நீர்வழிப் போக்குவரத்து

## நடைமுறைச் சிக்கல்கள்

இந்திய ஆறுகளின் நீரோட்டம் மழைப்பொழிவிற்கேற்ப மாறுபடுகிறது. மேலும் பெருகிவரும் பாசனத்திட்டங்கள், விவசாயம், தொழிற்சாலைகள் மற்றும் குடியிருப்புப் பகுதிகளின் மிகுதியான நீர்ப்பயன்பாடும் நீர்மட்டம் குறையக் காரணிகளாகின்றன. குறைந்த மட்டமுள்ள நீர்வழிகள் பெரிய கலங்களின் போக்குவரத்திற்கு பயனற்றவையாகின்றன. ஆற்றுப்படுகைகளின் வண்டல்மண் படிவுகளைக் குறிப்பிட்ட கால இடைவெளிகளில் தூர்வாருவதற்கு மிகுதியான பொருட்செலவு ஏற்படுகிறது. இதற்கு நகர்ப்பகுதிகளில் ரூ.10 முதல் 11 கோடியும் ஊரகப்பகுதிகளில் ரூ.8 முதல் 9 கோடியும் தேவைப்படுவதாக ஒரு ஆய்வு தெரிவிக்கிறது. இந்த இடர்கள் களையப்படின், இத்துறை சிறப்பான வளர்ச்சி அடையும்.
# இந்திய உள்நாட்டு நீர்வழிப் போக்குவரத்து

## உசாத்துணைகள்

1. இந்திய உள்நாட்டு நீர்வழிப்போக்குவரத்து ஆணையத்தின் அலுவல் வலைத்தளம்.
1. மனோரமா நிகழ்வுத் தொகுப்பு 2010
1. விக்கிபீடியா ஆங்கில வலைப்பக்கங்கள்
1. இந்திய உள்நாட்டு நீர்வழிப்போக்குவரத்திற்கான நிகழ்கூறுகள் குறித்து திரு.நாராயண் இரங்கராஜ் (இந்திய தொழில்நுட்பக்கழகம், மும்பை) மற்றும் திரு.ஜி.இரகுராம் (இந்திய மேலாண்மைக் கழகம், அகமதாபாத்) ஆகியோரின் அறிக்கை.
# விக்கிப்பீடியா:ஆலமரத்தடி/தொகுப்பு44

## தமிழ் விக்சனரி - உலகின் முதல் பத்து விக்சனரிகளில் ஒன்று

தமிழ் இணைய கல்விக்கழகம் அளித்த 70,000+ சொற்களை ஏற்றியதை அடுத்து, தமிழ் விக்சனரி உலகின் முதல் 10 விக்சனரிகளில் ஒன்றாக முன்னேறி உள்ளது. http://www.wiktionary.org/--இரவி 08:05, 16 நவம்பர் 2010 (UTC)
:பங்காற்றும் அனைவருக்கும் உதவி ஆற்றிட்ட தமிழக அரசுக்கும் நன்றிகளும் பாராட்டுக்களும் !! இச்செய்தியை முகப்புப் பக்கத்தில் இட்டால் அனைத்து வருநர்களும் அறிந்து பெருமைப்பட ஏதுவாக இருக்கும்.--மணியன் 18:13, 16 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு44

## விக்கி மூலம் - அடுத்த கட்டம்

தற்போது தமிழ் விக்கி மூலம் திட்டம் நல்ல முன்னேற்றம் கண்டு வருகிறது. தமிழ் விக்சனரியைப் போல், தமிழ் விக்கி மூலத்தில் மட்டும் பங்களிக்கும் ஆர்வலர்கள் இருக்கிறார்கள். இன்னும் சிலரும் இணைய ஆர்வம் தெரிவித்திருக்கிறார்கள். எனினும், இது வரை, அங்கு நூல்களைப் பக்கம் பிரித்து முறையாக இடுவதற்கான வழிகாட்டல் இல்லை. முதலிலேயே இதனைச் சரி செய்வது நன்று. அடுத்த சில வாரங்களுக்கு தமிழ் விக்கிப்பீடியர் பலரும் அங்கு வந்து பங்கு பெற்று ஒருங்கிணைக்க உதவினால் நன்றாக இருக்கும். பார்க்க: விக்கிமூலம் பக்கவடிவமைப்பு உரையாடல் பக்கம்--இரவி 08:09, 16 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு44

## நபர்கள்/ பிரபலங்கள் பற்றிய கட்டுரைகளைக் கண்காணித்தல்

த.வி வில் கட்டுரைகள் சுயசரிதைகளாகவோ அல்லது தமது உறவினர் பற்றி அமைத்தலையோ எழுதுபவர்கள் பொறுப்புடன் தவிர்ப்பது நல்லது. நபர்கள் பிரபலங்கள் பற்றிய இத்தகைய குறைபாடுள்ள செயற்பாடுகளை கண்காணிப்பதற்கான ஏதாவது சாத்தியமான உத்திகள் பற்றியும் சிந்திக்கலாம். --சஞ்சீவி சிவகுமார் 09:57, 16 நவம்பர் 2010 (UTC)
- :en:Wikipedia:Biographies of living persons ---> விக்கிப்பீடியா:வாழும் மனிதர்களின் வாழ்க்கை வரலாறு
- :en:Wikipedia:Autobiography.---> விக்கிப்பீடியா:தன்வரலாறு  
இவற்றைத் தமிழில் மொழிபெயர்க்க வேண்டும்.--Kanags <sup>\உரையாடுக</sup> 11:29, 16 நவம்பர் 2010 (UTC)  
இத்தகைய திட்டப்பக்கங்களை உடனே மொழிபெயர்ப்பது அவசியமே. ஒரு திட்டப்பக்கத்தை மொழிபெயர்க்கத் தொடங்குகிறேன். மண் தொட்டியில் இடுகிறேன். சகலரும் பங்களிக்கக் கோருகிறேன்.  
:மணல்தொட்டி பலரும் தொகுத்தல் பயிலும் இடமாதலால் விக்கிப்பெயர்வெளியில் தமிழாக்கம் செய்யவேண்டிய கட்டுரைகள் பகுப்பில் புதிய கட்டுரைகளை உருவாக்கியுள்ளேன். சகலரும் அங்கு தமிழாக்கத்தில் பங்கு கொள்ள வேண்டுகிறேன்.--மணியன் 04:17, 17 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு44

## அருள் கூர்ந்து கருத்து கூறுங்கள்

இக்கட்டுரையை நான் விக்கி மாரத்தானில் தொடங்கி வைத்தேன். இன்று முழுமையாக முடித்துள்ளேன். இக்கட்டுரை பற்றிய கருத்து தேவை. அது மேலும் மேலும் என் எழுத்தாற்றலை அதிகரிக்கும். என்னை இன்னும் ஆர்வத்துடன் எழுதத் தூண்டும் என்றும் எண்ணுகிறேன். ஆகவே அருள் கூர்ந்து கருத்து கூறுங்கள்.  
--சூர்ய பிரகாசு.ச.அ. 14:18, 16 நவம்பர் 2010 (UTC)
::சூரிய பிரகாசு, நன்றாக எழுதியுள்ளீர்கள், ஆனாலும் சில திருத்தம் செய்யப்பட வேண்டும் (ஆங்கில விக்கி கட்டுரையும் சரியாக இல்லை).அதாவது மிதப்புப் புள்ளி செயல்பாடுகள் என்றால் என்ன, அதற்கான சில எடுத்துக்காட்டுகள் முதலியன விளங்குமாறு சேர்க்க வேண்டும். இதற்குத் துணை செய்யும் முகமாக கீழ்வாய்ப்புள்ளி (radix point) பற்றி ஒரு கட்டுரை எழுதியுள்ளேன். மிதப்புப் புள்ளி என்பது மிக அருமையான கலைச்சொல். பிற கருத்துகளை அக்கட்டுரையின் பேச்சுப்பக்கத்தில் எழுதுகிறேன். --செல்வா 03:24, 17 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு44

## கூகுள் அடுத்த சுற்று

கூகுள் மொழிபெயர்ப்பு அடுத்த சுற்று தொடங்கியுள்ளது. நாம் கொடுத்த 25 கட்டுரைத் தலைப்புகளில் முதல் தலைப்பு இன்று மொழி பெயர்க்கப்பட்டு பதிவேற்றப்பட்டுள்ளது. இதன் விவரங்கள் இங்கே--சோடாபாட்டில் 07:42, 17 நவம்பர் 2010 (UTC)  
:: நல்ல தொடக்கம். கட்டுரையின் வடிவமைப்பு சிறப்பாக உள்ளது. எழுத்து நடையிலும் பல மடங்கு முன்னேற்றம் உள்ளது. --Natkeeran 00:13, 18 நவம்பர் 2010 (UTC)  
:::ஆம் நல்ல முன்னேற்றம் உள்ளது. ஆனால் எக்கச்சக்க மொழிபெயர்ப்புத் தவறுகள் உள்ளன. முன்னிருந்த குப்பைக் கட்டுரைகளைக் காட்டிலும் இவற்றைக் கண்டுபிடிப்பது கடினமாக இருந்தாலும். வரிக்கு வரி மூலத்தோடு ஒப்பிட்டால் தவறுகள் வந்து கொண்டே இருக்கின்றன. தொழில்சார் மொழிபெயர்ப்பு என்று சொல்லும் அளவுக்குத் தரமில்லை.--சோடாபாட்டில் 05:30, 18 நவம்பர் 2010 (UTC)  
விக்கியில் மேலும் சில கட்டுரைகள் பதிவேற்றப்பட்டுள்ளன, விக்கி அன்பர்கள் அவற்றை வாசித்து விரைவில் கருத்துகளைத் தெரிவித்தால், ஏதேனும் திருத்தங்கள் தேவைப்படும்பட்சத்தில் அவற்றைச் செய்ய எளிதாக இருக்கும்.
நன்றி!
அன்புடன்
---சாந்த குமார் 08:29, 1 திசம்பர் 2010 (UTC)
# விக்கிப்பீடியா:ஆலமரத்தடி/தொகுப்பு44

## மாவட்ட வார்ப்புரு

ஒவ்வொரு மாவட்டத்திற்கான செய்தியிலும் மேலே வலது புறம் இடம் பெற்றுள்ள மாவட்டங்களுக்கான வார்ப்புருவில் மாவட்ட ஆட்சித் தலைவர் பெயர் மட்டும் இடம் பெற்றுள்ளது. இதில் மாவட்டக் காவல்துறைக் கண்காணிப்பாளர் பெயரும் கூடுதலாக இருந்தால் நன்றாக இருக்கும். இது குறித்து கவனிக்க வேண்டும்.--தேனி.எம்.சுப்பிரமணி. 14:26, 17 நவம்பர் 2010 (UTC)
:சேர்த்துள்ளேன். வேறு மாற்றங்கள் தேவை எனில் கூறுங்கள். பெரும்பாலான மாவட்டங்களில் இவ்வார்ப்புரு இணைக்கப்படவில்லை. மாவட்ட கட்டுரைகளை வளர்த்தெடுக்கவேண்டும். --குறும்பன் 20:27, 17 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு44

## மாற்றத்தில் ஏமாற்றம்

தமிழ் விக்கிப்பீடியாவில் இடம் பெற்றுள்ள சில செய்திகளில் மாற்றம் கோரி நான் ஆலமரத்தடி பக்கத்தில் பதிவு செய்த சில கருத்துக்கள் நண்பர் இரவியால் விக்கிப்பீடியா:இடைமுகப்பு எனும் புதுப்பக்கத்துக்கு மாற்றம் செய்யப்பட்டது. இங்கிருந்த கருத்துக்கள் மாற்றம் செய்யப்பட்டதே தவிர இதுவரை பிழைகள்/தேவைகள் மாற்றம் செய்யப்பட்டதாகத் தெரியவில்லை. இது எனக்கும் என் கருத்துக்கும் ஏமாற்றமே... விக்கிப்பீடியா:இடைமுகப்பு பக்கத்தில் தெரிவிக்கப்பட்டுள்ள கருத்துக்களுக்கு கலந்துரையாடல் மூலம் விரைவில் முடிவும் மாற்றமும் கண்டால் நல்லது. தவறுகள் தொடராமல் இருக்கும். --தேனி.எம்.சுப்பிரமணி. 01:34, 20 நவம்பர் 2010 (UTC)  
: சுப்பிரமணி, உங்களுடைய திருத்தங்கள் ஏற்றுக்கொள்ளத் தக்கவை என்பது எனது கருத்து. உங்கள் முன்மொழிவுகளைப் பதிந்து இரண்டு கிழமைகள் வரை விடுங்கள். எவரும் எதிர்ப்புத் தெரிவிக்கா விட்டால் நீங்களே மாற்றி விடுங்கள். -- மயூரநாதன் 08:16, 20 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு44

## National Identity and Minority Languages

- National Identity and Minority Languages
- கணிதமும் அறிவியலும் மீண்டும் தாய்மொழிக்கே திரும்புகிறது (மலேசியா) --Natkeeran 04:35, 21 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு44

## விக்கிமீடியா திட்டம் : இந்திய விக்கிக்கு பங்களியுங்கள்

தற்பொழுது நிதி திரட்டுவதற்கு ஜிம்மி வேல்ஸ் கொண்ட விளம்பர படம் அனைத்து பக்கங்களிலும் செய்தி வருகின்றது.இது டிசம்பர் வரை வரும். இதனை அடுத்து விக்கியை பயன்படுத்துவோரை பங்களிப்போராக மாற்ற ஓர் செய்தி வரவுள்ளது. இப்பொழுது விக்கிமீடியாவின் இந்தியா உத்தியினால் இந்திய விக்கிகளுக்கு தனி கவனம் கொடுக்க படுகின்றது. இந்த பக்கத்தில் உங்கள் கருத்துக்கள் / யோசனைகளை பகிர்ந்துகொள்ளவும். ரவி, பெங்களூர் சந்திப்பின் பிறகு தேடுபொறி முன்னேற்றங்கள் குறித்து நீங்கள் கூறிய கருத்துக்களை பகிர்ந்தால் நன்றாக இருக்கும். ஸ்ரீகாந்த் 09:18, 21 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு44

## நாடு வாரியாக, நாடுகள் வாரியாகத்

- நாடு வாரியாகத் தமிழ்
- நாடு வாரியாக தமிழ்
- நாடுகள் வாரியாகத் தமிழ்
- நாடுகள் வாரியாக தமிழ்  
எது சரி?  
--Natkeeran 16:14, 21 நவம்பர் 2010 (UTC)  
{நாடு நாடுகள்} வாரியாகத் தமிழ் (வழக்குகள்) என்பது சரியாக இருக்கும். "ஆக" என்று முடிந்தால் பொதுவாக ஒற்று மிகும். எ.கா *சரியாக**ச்** சொன்னான், தெளிவாக**க்** கூறினான்.*. எனவே வாரியாகத் தமிழ் (வழக்குகள்) என்பது போல வர வேண்டும். நாடுவாரியாக அல்லது நாடுகள் வாரியாக என்ற இரண்டுமே சரியானதாகத்தான் எனக்கும் படுகின்றது.--செல்வா 20:52, 21 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு44

## Chinese regions fight back against surge of Mandarin

- [Chinese regions fight back against surge of Mandarin http://www.reuters.com/article/idUSTRE6AL16K20101122?pageNumber=1]
- Factbox: Language and politics in the Chinese world
--Natkeeran 01:59, 23 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு44

## Flagged Revisions feature update: November 23

(apologies in advance for using English here) - We are currently planning to roll out a new version of the FlaggedRevs extension to all wikis on Tuesday, November 23 starting roughly 3:15pm PST (23:15 UTC). See the announcement for more information. -- RobLa-WMF 07:39, 23 நவம்பர் 2010 (UTC)
:Thanks for the intimation, RobLa. -- சுந்தர் <sup>\பேச்சு</sup> 02:40, 24 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு44

## மணற்கேணி- 2010

- சிங்கை பதிவர்கள் மற்றும் தமிழ்வெளி.காம் இணையதளம் நடத்தும் மாபெரும் கருத்தாய்வு போட்டியாக, **மணற்கேணி- 2010** எனும் தலைப்பில் நடத்தப்பட உள்ளது. அரசியல் / சமூகம் (அச) எனும் முதல் பிரிவில் 10 தலைப்புகளும், தமிழ் அறிவியல் (அறி) எனும் இரண்டாம் பிரிவில் 5 தலைப்புகளும் , தமிழ் மொழி / இலக்கியம் (இல) எனும் மூன்றாம் பிரிவில் 8 தலைப்புகளும் கொடுக்கப்பட்டுள்ளன. இதில் மூன்றாம் பிரிவில் கொடுக்கப்பட்டுள்ள தலைப்புகளில் தமிழ் விக்கிப்பீடியா எனும் தலைப்பும் ஒன்றாக இருக்கிறது. தமிழ் விக்கிப்பீடியாவில் பங்களித்து வருபவர்கள் இந்தப் போட்டிகளில் கலந்து கொள்ள விரும்பினால் இங்கு சொடுக்கி விபரம் அறிந்து கொள்ளலாம்.--தேனி.எம்.சுப்பிரமணி. 15:54, 23 நவம்பர் 2010 (UTC)  
- : போட்டி இறுதி நாள் நவம்பர் 15, 2010 23:59:59 (தமிழக நேரம்) என்றல்லவா உள்ளது? --பெ. கார்த்திகேயன் (Karthi.dr) 17:30, 23 நவம்பர் 2010 (UTC)
- :: டிசம்பர் 31, 2010 என உள்ளது. .--Kanags <sup>\உரையாடுக</sup> 19:56, 23 நவம்பர் 2010 (UTC  
- ஆம். சிறீதரன் சொல்வது சரி தான். வலைப்பூவில் டிசம்பர் 31 என்று தான் உள்ளது. ஆனால், அறிவிப்புப்பலகையில் இடுவதற்காகத் தரப்பட்டுள்ள ஊடக அறிக்கையில் தான் நவம்பர் 15 என்று உள்ளது. போட்டி நடத்துபவர்கள் கவனத்திற்கு ஒரு மின்னஞ்சல் அனுப்பி விடுகிறேன். --பெ. கார்த்திகேயன் (Karthi.dr) 07:45, 24 நவம்பர் 2010 (UTC)  
தமிழ் இலக்கியம், மொழி பிரிவில் தமிழ் இணையம் சார்ந்து உள்ள ஒரே தலைப்பு தமிழ் விக்கிப்பீடியா மட்டுமே. பிற தலைப்புகள் ஒப்பீட்டளவில் முக்கியத்துவம் வாய்ந்தவை. தமிழ் விக்கிப்பீடியா பல வகைகளிலும் கவனிப்புக்குள்ளாகி வருகிறது என்பதை நாம் கவனித்துச் செயற்பட வேண்டும் ;)--இரவி 11:38, 24 நவம்பர் 2010 (UTC)  
:: ஆமாம் ரவி, தமிழ்மண தெரிவுகளிலும் "தமிழ்க்கணிமை, தமிழ் விக்கிப்பீடியா, தமிழ் இணையம் தொடர்பான கட்டுரைகள்" என்ற பகுப்புக்குள் விக்கிப்பீடியா சுட்டப்பட்டு உள்ளது. --Natkeeran 01:28, 25 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு44

## tell us about your wikipedia

மெட்டா விக்கியில் tell us about your Wikipedia எனும் பகுதியில் திராவிட மொழிகள் பிரிவில் மலையாளம் மற்றும் தெலுங்கு விக்கிப்பீடியாக்களைப் பற்றிச் சொல்லப்பட்டுள்ளது. தமிழ் விக்கிப்பீடியாவைப் பற்றி இன்னும் சொல்லப்படவில்லை. இங்கு[] அழுத்தி அங்கு செல்லலாம்.--பெ. கார்த்திகேயன் (Karthi.dr) 17:19, 23 நவம்பர் 2010 (UTC)  
: சிறிது சேர்த்திருக்கிறேன். திருத்தம் இருந்தால் தயங்காமல் திருத்தவும். -- மாஹிர் 20:10, 23 நவம்பர் 2010 (UTC)  
::நன்றி மாகிர். இன்னும் பல தகவல்களை நாம் சேர்க்க வேண்டும். -- சுந்தர் <sup>\பேச்சு</sup> 02:42, 24 நவம்பர் 2010 (UTC)  
சற்று திருத்தி, விரிவாக்கியுள்ளேன்.--இரவி 11:20, 24 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு44

## Indian states keen to help teach mother tongues in SA

- Indian states keen to help teach mother tongues in SA --Natkeeran 00:26, 24 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு44

## இந்திய விக்கி தரவுகள்
மேலோட்டமாகப் பார்த்தால் தரவுகளில் இருந்து ஓரளவு உண்மைகளை மட்டுமே அறிந்து கொள்ள முடியும். முக்கியமாக "ஆழம்" பல்வேறு வழிகளில் அதிகரிக்க வாய்ப்புக்கள் உண்டு. தமிழ் விக்கியில் இப்போதிருக்கும் நிலையில் தமிழ் விக்கியில் உடனடியாக 1000 கட்டுரைகளைக் கூட்டினால் "ஆழம்" 2.5 புள்ளிகள் இறங்கிவிடும். ஆனால் கட்டுரை எண்ணிக்கையை மாற்றாமல் இதே ஆயிரம் பேச்சுப் பக்கங்களைத் திறந்து விட்டால் அல்லது 1000 வழிமாற்றுப் பக்கங்களை உருவாக்கினால் "ஆழம்" 1.0 புள்ளி கூடும். இதே ஒரு புள்ளியைத் தொகுப்புக்கள் செய்வதன் மூலம் கூட்ட வேண்டின் 18,000 தொகுப்புக்கள் செய்யவேண்டியிருக்கும். எனவே இந்த ஆழம் என்னும் அளவீடு நியாயமானதாக எனக்குத் தெரியவில்லை. திட்டமிட்டுக் குறுக்கு வழியிலும் கூட இதை அதிகரிக்க முடியும்.  
மலையாள விக்கி சிறப்பாக நடைபெற்று வருகிறது என்பதில் எவ்வித ஐயமும் இல்லை. அங்கே பல பயனர்கள் சிறப்பாகப் பணியாற்றுவதும் இதற்குக் காரணம் எனலாம். இரண்டு வாரங்களுக்கு முன் ஒரு கிழமையில் 6 விக்கிப் பட்டறைகள் கேரளா முழுவதும் நடத்தியதாகக் கேள்விப்பட்டேன். ஒவ்வொரு பட்டறையிலும் சராசரியாக 50 பேர் வரை கலந்து கொள்வதாகவும் அறிந்தேன் சில இடங்களில் 70-75 பேர் வரை ஆர்வமாகக் கலந்து கொள்கிறார்களாம். இவ்வாறான ஒரு பரவலான மக்கள் விழிப்புணர்வு தமிழ் விக்கிப்பீடியா குறித்து இன்னும் இல்லை என்றுதான் சொல்லவேண்டும். தமிழ் உணர்ச்சி தமிழர்களுக்கு அதிகம். ஆனாலும் அதைப் பயனுள்ள வகையில் வெளிப்படுவது குறைவு. இந்த ஒப்பீடுகளில் நாம் சிங்கள விக்கியையும் சேர்த்துக்கொள்ள வேண்டும் வேகமாக வளர்ந்து வருகிறது. சென்ற மாதம் மட்டும் 43 புதிய பங்களிப்பாளர்கள் இணைந்திருக்கிறார்கள். தொகுப்புக்கள் 82% அதிகரித்துள்ளது.  
தமிழிலும் அண்மைக் காலங்களில் சற்று வேகமான வளர்ச்சிகள் ஏற்பட்டுள்ளன என்பதை மறுப்பதற்கு இல்லை ஆனாலும் புதிய பங்களிப்பாளர்கள் இணையும் வேகம் போதாது. கல்லூரி மாணவர்கள் மட்டத்தில் பல பங்களிப்பாளர்கள் தேவை. பலருக்குத் தமிழ் விக்கிப்பீடியாவைப் பார்க்கவே முடியாதிருப்பதாக மலையாள விக்கியர் சிஜு ஒருமுறை சொன்னார். பலர் தமிழ் விக்கி பற்றித் தெரிந்து கொள்ளாமைக்கு இதுவும் ஒரு காரணமாக இருக்கக்கூடும். புள்ளிவிவர அடிப்படையிலும் தமிழ் தலை நிமிர்ந்தே நிற்கிறது எனினும் புள்ளிவிவரங்களுக்கும் அப்பால் சென்று நல்ல தரமான பல கட்டுரைகளைக் கொண்டதாகத் தமிழ் விக்கி வளர வேண்டும். --மயூரநாதன் 11:42, 26 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு44

## விக்கி குறுஞ்சுட்டி சேவை

நாம் விக்கிப்பக்கத்தின் சுட்டியை வெளியே பகிர்ந்துகொள்ளும் போது சுட்டியிலுள்ள தமிழ் எழுத்துக்கள் ஒருங்குறி இலக்கங்களாக மாற்றி அவற்றை நீளப்படுத்தி *அசிங்க*ப்படுத்துகின்றன.சில மாதங்களுக்கு முன்னர் :en:User:Mountain, இதற்காக ஓர் சேவை தொடங்கினார். நான் இப்போது தான் அவர் தூதரகத்தில் விட்ட செய்தியை பார்த்தேன்.ஒரு வரி நிரலை பயன்ர்வேளியிலுள்ள vector.js கோப்பில் போட்டால் பக்கத்திற்கான குறுஞ்சுட்டி தானாக வந்துவிடும். பக்கத்தில் மேற்புறம் வேண்டுமானால்(1) பயனர்:Logicwiki/shorturl.js யும், தலைப்பிற்கு அருகில் வேண்டுமானால்(2) பயனர்:Mountain/shorturl.js யும் உங்களின் vector.js கோப்பில் பயன்படுத்தினால் இந்த சேவையை பயன்படுத்தலாம். இது அனைவருக்கும் பயன்படுமேயானால் தள அளவில் கூட இந்த மாற்றத்தை செய்யலாம்.வேண்டுமானால் நாமும் ஆங்கில விக்கி போல் tawp.org போன்ற பெயரை வாங்கி இதனைப் பயன்படுத்தலாம். ஸ்ரீகாந்த் 15:52, 26 நவம்பர் 2010 (UTC)
::தமிழ் விக்கிப்பீடியாவில் உள்ளஒவ்வொரு கட்டுரைக்கும், பக்கத்துக்கும் தனி குட்டிச்சுட்டி உருவாக்கி அதனை அப்பக்கத்திலேயே ஓரிடத்தில் இடலாம். நல்ல கருத்து லாச்யிக்விக்கி!--செல்வா 21:32, 28 நவம்பர் 2010 (UTC)  
இது எல்லா விக்கிமீடியா திட்டங்களுக்குமே பயனுள்ளதாக இருக்கும் என்பதால், பேசாமல் விக்கிமீடியாவே எல்லா திட்டங்களிலும் இதை நிறுவுமாறு வேண்டினால் நல்லது--இரவி 18:11, 29 நவம்பர் 2010 (UTC)
# தொடித்தலை விழுத்தண்டினார்

**தொடித்தலை விழுத்தண்டினார்** சங்ககாலப் புலவர்களில் ஒருவர். இவரது இயற்பெயர் தெரியவில்லை. இவரது பாடலில் பயின்றுவந்துள்ள 'தொடித்தலை விழுத்தண்டு' ஒன்னும் அரிய தொடரைக்கொண்டு இவருக்குப் பெயர் சூட்டப்பட்டுள்ளது. எட்டுத்தொகை நூல்களைத் தொகுத்த ஆசிரியர்கள் இவ்வாறு பலருக்குப் பெயர் சூட்டியுள்ளனர். புறநானூறு 243 எண்ணுள்ள ஒரே ஒரு பாடல் மட்டும் இவர் பாடியதாகக் காணப்படுகிறது.
- இவர் தன் இளமைப் பருவம் தன் கையை விட்டுப் போனதைப் போனதைப் பாடியுள்ளார். எனவே இது கையறுநிலைத் துறைப் பாடல்.
# தொடித்தலை விழுத்தண்டினார்

## கையறுநிலை

கல்லா இளமை யாண்டு உண்டுகொல்லோ! இனி நினைந்து இரக்கம் ஆகின்று - இளமை கழிந்து போனதை எண்ணி பெருமூதாளர் ஒருவர் வருந்துகிறார்.
# தொடித்தலை விழுத்தண்டினார்

## கல்லா இளமை

பிறர் சொல்லிக் கொடுத்ததையோ, தான் கற்றறிந்ததையோ எண்ணிப் பார்க்காமல் தன் இளமைத் திணவு சொல்வதை மட்டும் பின்பற்றும் பருவம் 'கல்லா இளமை'
# தொடித்தலை விழுத்தண்டினார்

## கல்லா இளமை

### கயமாடும் மகளிர்

பருவப் பெண்களை மகளிர் எனல் சங்ககால வழக்கு. மகளிர் குளத்தில் நீராடுகின்றனர். குளத்தில் பூத்திருக்கும் பூவைப் பறித்து வருகின்றனர்.
# தொடித்தலை விழுத்தண்டினார்

## கல்லா இளமை

### கயமாடும் மகளிர்

#### பாவை

மகளிர் பாவை செய்து அந்தப் பாவைப்பொம்மைக்குக் குளத்தில் பறித்துவந்த பூக்களை அழகாகத் தைத்துச் சூட்டி மகிழ்கின்றனர்.
# தொடித்தலை விழுத்தண்டினார்

## கல்லா இளமை

### கயமாடும் மகளிர்

#### மூழ்கு நீச்சல் விளையாட்டு

ஆடவருள் கல்லா இளையர் ஒளிவு மறைவு இன்றி அவர்களோடு சேர்ந்து நீந்தி விளையாடுகின்றனர். சில வேளைகளில் மகளிரோடு தழுவி விளையாடுகின்றனர். சில வேளைகளில் மரக்கிளைகளைப் பற்றிக்கொண்டு தொங்கி மகளிர்க்குத் தம் திறமையை வெளிப்படுத்துகின்றனர்.  
அருகிலுள்ள மருத மரத்தில் ஏறித் தண்ணீரில் குதித்து மூழ்கி குளத்துறையின் அடியில் உள்ள மண்ணை எடுத்துவந்து காட்டி மகிழ்கின்றனர்.
# தொடித்தலை விழுத்தண்டினார்

## பெருமூதாளர்

இப்போது அந்த இளமைக்காலம் போய்விட்டது. முதுமையிலும் முதிர்ந்து பெருமூதாளர் ஆகிவிட்டனர். அவர்களது தலை நடுங்குகிறது. பேசும்போது இடையிடையே இருமல் வருகிறது.
# தொடித்தலை விழுத்தண்டினார்

## பெருமூதாளர்

### தொடித்தலை விழுத்தண்டு

நிற்கவோ நடக்கவோ ஊன்றுகோலின் துணை வேண்டியுள்ளது. அந்த ஊன்றுகோலையும் அவர்களால் பிடிக்க முடியவில்லை. ஊன்றுகோலின் தலையில் பூண் இருப்பதால் அந்தப் பூணோடு சேர்த்துப் பிடித்துக்கொள்கின்றனர்.
# தொடித்தலை விழுத்தண்டினார்

## ஒல்லையூர் கிழான் மகன் பெருஞ்சாத்தன்

இந்தப் பாடல் இந்தப் பெருமகனின் தோற்றத்தைக் கண்டு பாடியதாகச் சில பதிப்புகள் தெரிவிக்கின்றன.
# தொண்டி ஆமூர்ச் சாத்தனார்

**தொண்டி ஆமூர்ச் சாத்தனார்** சங்ககாலப் புலவர்களில் ஒருவர். அகநானூறு 169 எண் கொண்ட ஒரே ஒரு பாடல் மட்டும் இவர் பாடியதாகச் சங்கநூல் தொகுப்பில் இடம் பெற்றுள்ளது.  
தொண்டி என்னும் ஊர் ஒரு துறைமுகப் பட்டினம். இந்தத் தொண்டியை அடுத்திருந்த ஆமூரில் வாழந்தவர் இந்தப் புலவர்.
# தொண்டி ஆமூர்ச் சாத்தனார்

## அகநானூறு 169 சொல்லும் செய்தி

பொருள் தேடச் செல்லும் தலைவன் இடைச் சுரத்தில் தன் காதலியை நினைத்துப் பார்க்கிறான்.
# தொண்டி ஆமூர்ச் சாத்தனார்

## அகநானூறு 169 சொல்லும் செய்தி

### காதலன் செல்லும் வழி

சுரத்தில் மரம் கரிந்துபோயிருக்கும். நிலத்தின் பயன்கள் வாடிப்போயிருக்கும். வெயில் சுட்டெரிக்கும். எங்கும் அழல் என்னும் தணல் பறப்பது போல் இருக்கும்.  
புலி யானையைத் தொலைத்து உண்ட மிச்சில் கிடக்கும். அதன் துண்டங்களை வெட்டி உமணர் கடலில் விளைவித்த அமிழ்து என்னும் உப்பிலிட்டு ஞெலிகோலில் கோத்துக் காய வைத்துக் கொள்வர். அதனைச் சோற்று உலையில் போட்டுச் சமைத்து உண்பர்.
# தொண்டி ஆமூர்ச் சாத்தனார்

## அகநானூறு 169 சொல்லும் செய்தி

### காதலி பற்றிய கருத்தோவியம்

அவளது மேனி பசலை பாய்ந்திருக்கும். பொழுது இறங்கும் மாலை நேரத்தில் தன் நெற்றியில் விரலை வைத்துக்கொண்டு என்னை நினைப்பாள். கயல்மீன் நீரை உமிழ்வது போல அவளது கண் கண்ணீரைக் கொட்டும். அவளது தோள் வாடிப்போயிருக்கும்.
# தொண்டி ஆமூர்ச் சாத்தனார்

## அகநானூறு 169 சொல்லும் செய்தி

### அரிய உவமை

கண்ணில் அழும் நீர் வரும் காட்சி கயல்மீன் நீரை உமிழ்வது போல் இருக்கும்.
# தொண்டி ஆமூர்ச் சாத்தனார்

## அகநானூறு 169 சொல்லும் செய்தி

### அருஞ்சொல்

அமிழ்து = உமணர் கடற்கழிநில் விளைவித்த உப்பு  
ஞெலிகோல் = உப்புக் கண்டம் போட்டுக் கறித் துண்டுகளை மாட்டி வைக்கும் கோல்  
அலங்கு கதிர் = வருத்திச் சுட்டெரிக்கும் கதிரவன்  
செல்லல் = துன்பம்  
அளியள் = இரங்கத் தக்கவள்
# புதுச்சேரியில் உள்ள பல்கலைக்கழகங்களும் கல்லூரிகளும்

புதுச்சேரியில் உள்ள பல்கலைக்கழகங்கள் மற்றும் கல்லூரிகளின் பட்டியல்:  
- புதுவைப் பல்கலைக்கழகம், ஆர்.வெங்கட்ராமன் நகர், காலாப்பட்டு. புதுச்சேரி - 605014.
- ஜவஹர்லால் பட்ட மேற்படிப்பு மருத்துவக்கல்வி மற்றும் ஆராய்ச்சி நிறுவனம்
- மகாத்மா காந்தி மருத்துவக் கல்லூரி மற்றும் ஆராய்ச்சிக் கழகம்
- அறுபடை வீடு மருத்துவக் கல்லூரி
- பாண்டிச்சேரி மருத்துவ அறிவியல் கழகம்
- சிறீ வெங்கடேசுவரா மருத்துவமனைக் கல்லூரி மற்றும் ஆராய்ச்சி மையம்
- பாண்டிச்சேரி பிரெஞ்சுக் கழகம்
- பாண்டிச்சேரி பொறியியல் கல்லூரி
- பெருந்தலைவர் காமராஜர் பொறியியல் மற்றும் தொழில்நுட்பக் கழகம்
- ராஜீவ் காந்தி பொறியியல் மற்றும் தொழில்நுட்பக் கல்லூரி
- ராஜீவ் காந்தி கால்நடை அறிவியல் கல்லூரி
- பாரதிதாசன் அரசு மகளிர் கல்லூரி
# வில்ஃபிரட் ஓவன்

**வில்ஃபிரட் ஓவன்** (*Wilfred Owen*, பி. மார்ச் 18, 1893 - இ. நவம்பர் 4, 1918) ஒரு ஆங்கிலக் கவிஞர் மற்றும் ஐக்கிய இராச்சியத்தின் படைவீரர். இவர் முதலாம் உலகப் போரின் முக்கியமான கவிஞர்களுள் ஒருவராக கருதப்படுகிறார். போர் நடந்த காலகட்டத்தில் போரையும் அதன் பின்னணி அரசியலையும் ஆதரித்து பரப்புரைக் கவிதைகளே வெளியாகிக் கொண்டிருந்த காலகட்டத்தில், போர் முனையிலிருந்து கொண்டே போரின் கடுமையினையும் உண்மையையும் பிரதிபலிக்கும் வண்ணம் ஓவன் எழுதிய கவிதைகள் பெரும் தாக்கத்தை ஏற்படுத்தின. ஓவனின் நண்பரும் சக கவிஞருமான சிக்ஃபிரைட் சாசூன் சாதாரண போர் வீரனாக இருந்த ஓவனைக் கவிதை எழுதத் தூண்டினார். பதுங்கு குழி போர் முறையின் கொடூரங்களையும், நச்சுப்புகை தாக்குதல்களின் அவலங்களையும் ஓவனின் கவிதைகள் துல்லியமாக படம்பிடித்துக் காட்டின. 1918ல் போர் முடிவதற்கு ஒரு வாரம் முன்னர் போர்க்களத்தில் ஓவன் கொல்லப்பட்டார். 1919ல் அவரது கவிதைகள் அடங்கிய தொகுப்பு வெளியானது. வெளியாகி சுமார் நூறாண்டுகள் கடந்த பின்னரும், போர்க் கவிதை மரபில் ஓவன் அழியாத இடம் பெற்றிருக்கிறார். அவரது கவிதைகள் உலகெங்கும் பல கல்லூரிகள் மற்றும் பள்ளிகளின் பாடத்திட்டங்களில் இடம் பெற்று வருகின்றன.
# புதுவைப் பல்கலைக்கழகம்

**புதுவைப் பல்கலைக்கழகம்** இந்திய அரசின் மத்திய பல்கலைக்கழகங்களில் (central university) ஒன்றாகும். 1985ல் நிறுவப்பட்ட இப்பல்கலைக்கழகத்தின் கீழ் 59 கல்லூரிகள் இணைக்கப்பட்டுள்ளன. இதன் கிளை வளாகங்கள் புதுவை, காரைக்கால், அந்தமான் நிக்கோபார் தீவுகள் மற்றும் இலட்சத்தீவுகளில் உள்ளது. இப்பல்கலைக்கழகம் PU என்று பரவலாக அழைக்க படுகிறது.
இது 13 இயற்புலன்களை (schools) உடையது. இந்தியக் குடியரசுத் துணைத் தலைவர் இப்பல்கலைக்கழகத்தின் வேந்தராகவும், பேரா.குருமித் சிங் துணைவேந்தராகவும் இருக்கிறார்கள்.
# புதுவைப் பல்கலைக்கழகம்

### ஐந்தாண்டு **– ஒருங்கிணைந்த முதுநிலை படிப்புகள்**

புதுவை பல்கலை கழகத்தில் வரலாறு, சமூகவியல், அரசியல் அறிவியல், இயற்பியல், வேதியல், புவியியல், கணிதம், புள்ளியியல், கணிப்பொறி அறிவியல் மற்றும் சமூகம்-பொருளாதார நிர்வாகம்-சட்டம், ஆகிய பாட பிரிவுகளில் ஐந்தாண்டு – ஒருங்கிணைந்த முதுநிலை படிப்புகள் வழங்க படுகின்றன.
# புதுவைப் பல்கலைக்கழகம்

## புதுவைப் பல்கலைக்கழகப் பண்

புதுவைப் பல்கலைக்கழகப் பண், இப்பல்கலைக்கழகத்தின் துணைவேந்தரான பேரா. ஜலீஸ் அக்மெத் காண் தரீனால் ஆங்கிலத்தில் எழுதப்பட்டு, திரு.பழனி பாரதி, பேரா. பாலசுப்பிரமணியன் மற்றும் பேரா. குணசேகரன் என்பவர்களால் தமிழ் வடிவம் கொடுக்கப்பட்டது. இதன் இசையமைப்பாளர் திரு. ஆர். பரத்வாஜ் ஆவார். மின்னணு தொடர்புத்துறை இயற்புலத்தால் (Center for Electronic Media) காணொளி வடிவில் வெளியிடப்பட்டது.  
தமசோமா ஜோதிர்கமய  
தமசோமா ஜோதிர்கமய  
ஒளிபரவ, ஒளிபரவ  
புதுவை புதுவை புதுவையே போற்றுவோம்  
புதுவை பல்கலைக் கழகமே உனை
வாழ்த்துவோம்  
வங்கக் கடலலை தாலாட்டும்  
ஞானச் சூரியன் உதிக்குமிடம்  
இது எங்கள் புதுநெறி காட்டும் உலகம்  
எந்நாளும் அறிவுத் தேடல் தொடரும்  
அறிவூற்றைப் பொழியும் ஆசிரியர் - அதில்  
தினமும் நனையும் மாணவர்கள்  
இதிலன்றோ புதுவைப் பல்கலைக் கழகம்  
அறிவின் தாகம் தணியும் சோலை  
அகிலம் போற்றும் கல்விச் சாலை  
மனித வளமே என்றும் உயர  
புனித சேவை தொடருதே  
பாரதித் தமிழால் நனைத்த இடம் - எங்கள்  
பாரதிதாசன் விளைந்த நிலம்  
அரவிந்தர் ஆசிகள் பெற்றதுடன்  
அகில உலகிற்கு ஒளிர்விடும் இனிய தளம்  
அறிவிச் சுடரொளி நெஞ்சில் எழ  
யாதும் ஊரே யாவரும் கேளிர்  
மாண்பினை உரைக்கும் மக்கள் அரங்கம்  
ஆ அ ஆ அ ஆ........(2)  
இதிலன்றோ புதுவைப் பல்கலைக் கழகம்  
அறிவின் தாகம் தணியும் சோலை  
அகிலம் போற்றும் கல்விச் சாலை  
மனித வளமே என்றும் உயர  
புனித சேவை தொடருதே  
பல்கலைக் கழகம் என்றும் வளர்ந்திட  
நாமும் வழிபடுவோம் - கல்விச்  
சேவைகள் யாவும் காலமும்  
தொடர்ந்திட நாளும் வேண்டுவோம்  
புதுவையே புதுமையே போற்றிடும் பல்கலைக் கழகமே  
என்றும் வாழ்கவே ! வாழ்கவே ! வாழ்கவே ! வாழ்கவே !  
புதுவை புதுவை புதுவையே போற்றுவோம்  
புதுவை பல்கலைக் கழகமே உனை வாழ்த்துவோம் (2)
# தொல்கபிலர்

**தொல்கபிலர்** சங்ககாலப் புலவர்களில் ஒருவர். சங்கப் பாடல்களில் நூற்றுக்குச் சுமார் 11 விழுக்காடு பாடல்களைப் பாடிய புலவர் கபிலர். இந்தக் கபிலரின் காலத்துக்கு முன் வாழ்ந்தவர் இந்தக் கபிலர் ஆதலால் இருவரையும் வேறுபடுத்திக் காட்ட எட்டுத்தொகை நூல்களைத் தொகுத்தவர்கள் இவரைத் தொல்கபிலர் என்று குறிப்பிட்டுள்ளனர்.  
தொல்கபிலர் பாடிய பாடல்கள் 6 உள்ளன. அவை அகநானூறு 282, குறுந்தொகை 14, நற்றிணை 114, 276, 328, 399 ஆகியவை.
# தொல்கபிலர்

## தொல்கபிலர் சொல்லும் செய்திகள்

### அகநானூறு 282 பாடலில்

- திணை - குறிஞ்சி
- பரிசம் தந்து திருமணம் செய்துகொள்ளும் பாங்கு இந்தப் பாடலில் விளக்கப்பட்டுள்ளது.
# தொல்கபிலர்

## தொல்கபிலர் சொல்லும் செய்திகள்

### அகநானூறு 282 பாடலில்

#### மூவேறு தாரம்

கானவன் அம்பு எய்து யானையை வீழ்த்திக் கொண்டுவந்த அதன் தந்தம். மண்ணைக் கிண்டிப் பெற்ற திருமணி. நீரில் முகந்து பெற்ற முத்து. இவை மூன்று வேறு தாரங்கள்.
- தாரம் = கொண்டுவரப்படும் செல்வம்
இந்த மூன்று செல்வ வளத்துடன் தலைவன் வருகிறான். சந்தனக்கட்டைச் செல்வமும் கொண்டுவருகிறான். நறை என்னும் நாரால் கட்டிய வேங்கைப்பூ மாலை அணிந்துகொண்டு வருகிறான்.
##### திருமணப் பரிசம் - தலைவன் கொண்டுவந்தது
மேலே சொன்ன பொருள்கள் தலைவன் தலைவிக்குக் கொண்டுவந்த பரிசப் பொருள்கள். (பரிசம் = பரிசு)
##### திருமணப் பரிசம் - தலைவியின் தந்தை தருவது
பலாப் பழத்தைத் தலைவனுக்குக் கொடுத்துத் தலைவியின் தந்தை தலைவனையும் அவனது உறவினர்களையும் வரவேற்கிறான்.
# தொல்கபிலர்

## தொல்கபிலர் சொல்லும் செய்திகள்

### அகநானூறு 282 பாடலில்

#### ஊரார்

அலர் தூற்றிய ஊர்மக்கள் இப்போது தலைவனையும் தலைவியையும் சேர்த்துப் பேசி வாழ்த்துகின்றனர்.
# தொல்கபிலர்

## தொல்கபிலர் சொல்லும் செய்திகள்

### அகநானூறு 282 பாடலில்

#### தாய்

தாயும் தலைவனை அவன்தான் என்மகளின் கணவன் என்று பெருமிதம் தோன்றப் பேசுகிறாள்.
# தொல்கபிலர்

## தொல்கபிலர் சொல்லும் செய்திகள்

### அகநானூறு 282 பாடலில்

#### தலைவி செயல்

தோளை மேலே உயர்த்தி கை கூப்பி வருக என அனைவரையும் வரவேற்கிறாள்.  
இல்லுறை தெய்வம் என்னும் குலதெய்வத்துக்குப் பொங்கலிட்டுப் படைக்கிறாள்.
# தொல்கபிலர்

## தொல்கபிலர் சொல்லும் செய்திகள்

### குறுந்தொகை 14 பாடலில்

- திணை - குறிஞ்சி
தலைவி தனக்குக் கிடைக்காவிட்டால் ஊரார் பலரும் அறியும்வண்ணம் மடல் ஏறுவேன் என்று தலைவன் கூறுகிறான்.  
இவளுக்கும் எனக்கும் உள்ள நட்பை ஊரார் அறியும்படி மடல் மாவில் ஏறி இவள் வழும் ஊருக்கே வருவேன். அப்போது இந்த நல்லவளின் கணவன் இவன் என்று ஊரார் பேசட்டும். அதைக் கேட்டு நான் கொஞ்சம் நாணம் கொள்வேன். அது எனக்கு மகிழ்வு தரும். - தலைவன் இப்படிப் பேசுகிறான்.
# தொல்கபிலர்

## தொல்கபிலர் சொல்லும் செய்திகள்

### நற்றிணை 114 பாடலில்

- திணை - குறிஞ்சி
ஊர் மயங்கிக் கிடக்கும். யானையின் வெள்ளைத் தந்தத்தை வீட்டின் அறையில் வைப்பர். பச்சைப் புலால்கறியைக் கிள்ளிக் கிள்ளி அவர்கள் நகம் தேய்ந்திருக்கும்.  
இந்த வேளையில் தலைவன் தலைவியை அடைய வந்திருக்கிறான். அவன் மழை பொழிந்த பெரு வெள்ளத்தில் நீந்தி வந்த வழியை எண்ணிப் பார்க்கிறேன். படமெடுத்தாடும் பாம்பைக் கொல்லும் இடிமுழக்கத்தை எண்ணுகிறேன். ஏறு பெண்யானை வருந்தும்படி ஆண்யானையைக் கொல்லும் அவன் வரும் காட்டு வழியை எண்ணுகிறேன். இவற்றை எண்ணும்போது கலங்குகிறேன்.  
இவை தோழி தலைவியிடம் சொல்லும் ஆறு பார்த்து உற்ற அச்சக் கிளவி.
# தொல்கபிலர்

## தொல்கபிலர் சொல்லும் செய்திகள்

### நற்றிணை 276 பாடலில்

- திணை - குறிஞ்சி
தலைவன் பகல் பொழுதில் வந்து தலைவியோடு இருந்துவிட்டுச் சென்றுவிடுகிறான். இரவில் எம் ஊர் வந்து எம் ஊர் மக்களைப் பார் என்று தோழி தலைவனுக்கு அறிவுறுத்துகிறாள்.  
வலிமை மிக்க ஆண்மானை வேட்டையாட நாயோடு பகலில் வருகிறாய். எம் போன்ற மகளிரை வயவர் மகளிர் என்று எண்ணுகிறாய். உண்மையில் நாங்கள் வயவர் மகளிர் அல்லேம். குன்றில் வாழும் குறவர் மகளிர். நாங்கள் கொடிச்சியர்.  
எங்கள் ஊர் கல்மலை ஓரமாக உள்ளது. அங்கு இரவில் கானவன் சேண் என்னும் பரண்மேல் ஏறித் தினைப்புனம் காப்பான். அந்தப் பரண் மேல் ஏறிக் காட்டு மயில் கூடு கட்டிக்கொண்டு வாழும். அதுதான் எங்கள் ஊர்.  
அங்கு வேங்கை மரம் இருக்கும் முற்றம் ஒன்று உண்டு. மூங்கில் குழாயில் விளைந்த தேறல் என்னும் கள்ளைப் பருகிய மகளிர் குரவையாடுவர். (நீ வந்தால் அவர்களோடு சேர்ந்து நீயும் குரவை ஆடலாம்.)
# தொல்கபிலர்

## தொல்கபிலர் சொல்லும் செய்திகள்

### நற்றிணை 328 பாடலில்

- திணை - குறிஞ்சி
தலைவன் திருமணம் சொந்துகொள்வான். காத்திரு. - என்று தோழி தலைவியை வற்புறுத்துகிறாள்.  
கிழங்கு கீழ்நிலத்தில் விளைகிறது. தேன் மேல்நிலத்தில் இருக்கிறது. தினை பரந்து விளைகிறது. தினைப்புனம் காக்கும் நீயும் அவனும் பிறப்பால் ஒத்தவர்கள்.  
மழை பொழியட்டும். தெருவில் விறலி ஆடட்டும். அவளுக்காக எள்ளில் பிழிந்த எண்ணெய் வழங்குவோம். உன் திருமணத்தில் இது நடக்கும். - தோழி இவ்வாறு தலைவிக்கு நம்பிக்கை ஊட்டுகிறாள்.
# தொல்கபிலர்

## தொல்கபிலர் சொல்லும் செய்திகள்

### நற்றிணை 399 பாடலில்

- திணை - குறிஞ்சி
தலைவன் தனக்கு நலம் புரிவான் என்னும் அசையாத நம்பிக்கையைத் தலைவி வெளிப்படுத்தும் பாடல் இது.  
மலையில் சிவந்துகிடக்கும் காந்தள் வண்டு உண்ண மலரும். காட்டுப் பன்றி நிலத்தைக் கிண்டிய புழுதியில் திருமணி ஒளிரும். அந்த ஒளியில் பெண்யானை கன்று ஈனும். ஆண்யானை அதனைச் சுற்றிக் காவல் காக்கும். இப்படிப்பட்ட நாட்டினை உடையவன் அவன். எனவே அவன் தனக்குப் பாதுகாவலனாக இருப்பான் என்று தலைவி நம்புகிறாள்.
# தமிழன் தொலைக்காட்சி

**தமிழன் தொலைக்காட்சி** என்பது ஒரு செயற்கைக்கோள் பொழுதுபோக்கு தொலைக்காட்சி ஆகும். இந்தத் தொலைக்காட்சி 2002, ஆகஸ்டு மாதம் ஆரம்பிக்கப்பட்டது. 2002 அக்டோபர் 14ஆம் நாள் சோதனை ஒளிப்பரப்பு தொடங்கப்பட்டது. 2003 பிப்ரவரி மாதம் 14ஆம் நாள் முதல் தொழில்முறை ஒளிப்பரப்பு தொடங்கியது. இது தென்னாப்பிரிக்கா, ஆஸ்திரேலியா, மத்திய கிழக்கு மற்றும் ஆசிய நாடுகளில் ஒளிபரப்பாகிறது. கலைக்கோட்டுதயம் தமிழன் தொலைக்காட்சியின் நிறுவனரும், மேலாண் இயக்குநரும் ஆவார்.
# தமிழன் தொலைக்காட்சி

## நிகழ்ச்சிகள்

நாள்தோறும் செய்திகள் காலை 8-30 மணிக்கும், பகல் 1-30 மணிக்கும், இரவு 8-30 மணிக்கும் ஒளிபரப்பாகிறது. ஊர்தோறும் உள்ள குறைகளை களையும் நோக்கில் ‘நகர்வலம்’ எனும் சிறப்பு செய்தி நிகழ்ச்சி நாள்தோறும் காலை 8 மணிக்கு ஒளிபரப்பாகிறது.
# தமிழன் தொலைக்காட்சி

## ஒளிபரப்பு

இத்தொலைக்காட்சி இனசாட்-2ஈ செயற்கைகோள் வழியாக ஓளிபரப்பாகிறது.
இணையதளம் வழியாக **www.tamilantelevision.com** ல் நேரலையாக ஒளிபரப்பாகிறது.
# 1996 துடுப்பாட்ட உலகக்கிண்ணம்

**1996 துடுப்பாட்ட உலகக் கிண்ணம்** (*1996 Cricket World Cup*, கிரிக்கெட் உலகக்கோப்பை 1996) என்பது ஒருநாள் பன்னாட்டுத் துடுப்பாட்டப் போட்டிகளின் ஆறாவது உலகக் கிண்ணத்துக்கான போட்டியாகும். இக்கிண்ணம் *வில்ஸ் கிண்ணம்* என அழைக்கப்படுகின்றது. இப்போட்டிகள் 1996 பெப்ரவரி 14 முதல் மார்ச் 17 வரை இந்தியா, இலங்கை, பாக்கிஸ்தான் ஆகிய நாடுகளில் நடைபெற்றது. இதில் தேர்வு அணிகளான இங்கிலாந்து, ஆத்திரேலியா, மேற்கிந்தியத் தீவுகள், இந்தியா, பாக்கித்தான், தென்னாப்பிரிக்கா, நியூசிலாந்து, இலங்கை, சிம்பாப்வே ஆகியவற்றுடன் தேர்வு அந்தஸ்துப் பெறாத ஐக்கிய அரபு அமீரகம், கென்யா, நெதர்லாந்து ஆகிய நாடுகளுமாக மொத்தமாக 12 நாடுகள் பங்கேற்றன. தேர்வு அந்தஸ்து பெறாத அணிகள் பன்னாட்டு கிரிக்கட் சங்கத்தினால் நடத்தப்பட்ட தெரிவுப் போட்டியிலிருந்து தேர்ந்தெடுக்கப்பட்டன. இப்போட்டிகளில் ஓர் அணிக்கு 50 ஓவர்கள் விளையாடக் கொடுக்கப்பட்டது. இதில் பாதுகாப்பு பிரச்சினை காரணமாக ஆத்திரேலிய, மேற்கிந்தியத்தீவுகள் அணிகள் ஆரம்ப சுற்றுப் போட்டிகளில் இலங்கைக்கு வர மறுத்ததால் அந்தப் போட்டிகளின் புள்ளிகள் இலங்கை அணிக்கே வழங்கப்பட்டது. லாகூர் கடாபி அரங்கில் நடைபெற்ற இறுதிப் போட்டியில் அர்ஜுன ரணதுங்க தலைமையிலான இலங்கை அணி ஆத்திரேலிய அணியை 7 இலக்குகளால் வெற்றி பெற்று முதல் முறையாக உலகக் கிண்ணத்தைப் பெற்றது.
# 1996 துடுப்பாட்ட உலகக்கிண்ணம்

## பிரிவுகள்

வில்ஸ் உலகக்கிண்ணத்துக்காக போட்டியிட்ட 12 நாடுகளும் இரண்டு பிரிவுகளாகப் பிரிக்கப்பட்டிருந்தன.  
**‘ஏ’ பிரிவு:** இலங்கை, அவுஸ்திரேலியா, கென்யா, மேற்கு இந்தியத் தீவுகள், இந்தியா, சிம்பாபே.
‘ஏ’ பிரிவில் இடம்பெற்ற நாடுகளுள் 1975, 1979ம் ஆண்டுகளில் இடம்பெற்ற உலகக்கிண்ணத்தைச் சுவீகரித்த நாடான மேற்கு இந்தியத் தீவுகளும், 1983ல் இடம்பெற்ற உலகக்கிண்ணத்தை வென்றெடுத்த இந்தியாவும் 1987ல் இடம்பெற்ற உலகக்கிண்ணத்தைச் சுவீகரித்துக் கொண்ட அவுஸ்திரேலியாவும் சேர்க்கப்பட்டிருந்தன.  
**‘பி’ பிரிவு** இங்கிலாந்து, நெதர்லாந்து (ஹொலன்ட்), நியுசிலாந்து, பாக்கிஸ்தான்,
தென்னாபிரிக்கா, ஐக்கிய அரபு இராச்சியம்.
‘பி’ பிரிவில் இடம்பெற்ற நாடுகளுள் 1992ம் ஆண்டு இடம்பெற்ற உலகக்கிண்ணத்தை வென்றெடுத்த நாடாக பாக்கிஸ்தான் திகழ்ந்தது.
# 1996 துடுப்பாட்ட உலகக்கிண்ணம்

## இலங்கை அணியினர்:

ஆறாவது உலகக் கிண்ணத்துக்கான சர்வதேச ஒருநாள் மட்டுப்படுத்தப்பட்ட துடுப்பாட்டப் போட்டியில் கலந்துகொண்ட இலங்கை அணியினர்.
- ஆர்ஜுன ரனதுங்க (அணித் தலைவர்)
- அரவிந்த.டி.சில்வா (உப தலைவர்)
- ரொசான் மகாநாம
- சனத் ஜயசூரிய
- அசங்ககுருசிங்க
- அசான்திலக்கரத்ன
- ரொமேஸ் கலுவிதரன
- குமாரதர்மசேன
- சமிந்தவாஸ்
- பிரமோதயவிக்கிரமசிங்க
- முத்தையா முரளிதரன்
- ரவீந்திரபுஸ்பகுமார
- மாவன் அத்தபத்து
- உபுல்சந்தன
- துலிப் மென்டிஸ் (முகாமையாளர்)
- டேவிட்வட்மோர் (பயிற்சியாளர்)
# 1996 துடுப்பாட்ட உலகக்கிண்ணம்

## கால் இறுதியாட்டம்

‘வில்ஸ்’ உலகக்கிண்ணப்போட்டியில் கால் இறுதியாட்டத்திற்கு ‘ஏ’ பிரிவிலிருந்து இலங்கை, அவுஸ்திரேலியா, இந்தியா, மேற்கிந்திய அணிகளும், ‘பி’ பிரிவிலிருந்து தென்னாபிரிக்கா, பாக்கிஸ்தான், நியுசிலாந்து, இங்கிலாந்து அணியினரும் தேர்ந்தெடுக்கப்பட்டனர்.  
- முதலாவது கால் இறுதிப் போட்டியில் இலங்கை அணி ஐந்து விக்கட்டுக்களினால் இங்கிலாந்து அணியினை தோல்வியடையச் செய்து, அரையிறுதியாட்டத்திற்கு தெரிவானது.
- இரண்டாவது கால் இறுதிப் போட்டியில் இந்தியா அணி 40 ஓட்டங்களினால் பாக்கிஸ்தான் அணியினை தோல்வியடையச் செய்து, அரையிறுதியாட்டத்திற்கு தெரிவானது.
- மூன்றாவது கால் இறுதிப் போட்டியில் மேற்கிந்தியத் தீவுகள் அணி பத்தொன்பது ஓட்டங்களினால் தென்னாபிரிக்கா அணியினை தோல்வியடையச் செய்து, அரையிறுதியாட்டத்திற்கு தெரிவானது.
- நான்காவது கால் இறுதிப் போட்டியில் அவுஸ்திரேலியா அணி ஆறு விக்கட்டுக்களினால் நியுசிலாந்து அணியினை தோல்வியடையச் செய்து, அரையிறுதியாட்டத்திற்கு தெரிவானது.
# 1996 துடுப்பாட்ட உலகக்கிண்ணம்

## அரையிறுதிப் போட்டி:

**முதலாவது அரையிறுதிப்போட்டி** இலங்கை, இந்திய அணிகளுக்கிடையில் ‘ஈகில் கார்ட்ன்’ மைதானத்தில் நடைபெற்றது. முதலில் துடுப்பெடுத்தாடிய இலங்கை அணியினர் எட்டு விக்கட் இழப்பிற்கு 251 ஓட்டங்களைப் பெற்றனர். பதிலுக்கு துடுப்பாடிய இந்தியா அணியினர் 34.1 ஓவர்களில் எட்டு விக்கட் இழப்பிற்கு 120 ஓட்டத்தினையே பெற்றனர். இப்போட்டியில் இலங்கை அணி 130 ஓட்டங்களினால் இந்தியா அணியை தோல்வியடையச் செய்து இறுதிப்போட்டிக்குத் தெரிவானது.  
**இரண்டாவது அரையிறுதிப்போட்டி** அவுஸ்திரேலியா, மேற்கிந்திய அணிகளுக்கிடையில் ‘முஹான்லால் பீ.ஸீ.ஏ.’ ஸ்டேடியத்தில் நடைபெற்றது. முதலில் துடுப்பெடுத்தாடிய அவுஸ்திரேலியா அணி 8 விக்கட் இழப்பிற்கு 207 ஓட்டங்களைப் பெற்றது. பதிலுக்கு துடுப்பாடிய மேற்கிந்திய அணி 49.3 ஓவர்களில் சகல விக்கட்டுக்களையும் இழந்து 202 ஓட்டங்களையே பெற்றது. இதன் அடிப்படையில் 5 ஓட்டங்களினால் வெற்றிபெற்ற அவுஸ்திரேலியா அணி இறுதிப்போட்டிக்குத் தெரிவானது.
# 1996 துடுப்பாட்ட உலகக்கிண்ணம்

## இறுதிப் போட்டி

1996 துடுப்பாட்ட உலகக்கிண்ணத்துக்கான இறுதிப் போட்டி பாக்கிஸ்தான் லாகூர் நகரில் அமைந்துள்ள கடாபி ஸ்டேடியத்தில் பகல் - இரவு ஆட்டமாக இலங்கை, அவுஸ்திரேலியா அணிகளுக்கிடையில் நடைபெற்றது.  
நாணயச் சூழற்சியில் இலங்கை அணித்தலைவர் வெற்றிபெற்றார். பகல் - இரவு ஆட்டமாகையினால் இலங்கை அணியினரே முதலில் துடுப்பெடுத்தாடுவர் என எதிர்பார்த்தனர். இருப்பினும் அவுஸ்திரேலியா அணியினை முதலில் துடுப்பாடும்படி அணித்தலைவர் அர்ஜுனா பணித்தது இரசிகர்கள் மத்தியில் ஒரு வினாவினை ஏற்படுத்தியது. காரணம் இதுவரை நடைபெற்ற 5 உலகக் கோப்பை போட்டிகளிலும் முதலில் துடுப்பாடிய அணியே வெற்றிபெற்றிருந்தது.  
இறுதிப்போட்டியில் நடுவர்களாக ஸ்டீவ் பட்னர் (மேற்கிந்தியா) டேவிட் செப்பல் (இங்கிலாந்து) ஆகியோரும், 3வது நடுவராக தென்னாபிரிக்காவைச் சேர்ந்த கிரில் மிச்சியும் கடமை புரிந்தனர். போட்டி மத்தியஸ்தராக (இறுதித் தீர்மானத்துக்குரிய அதிகாரம் பெற்றவராக) கிளைவ் லொயிட் (மே.இந்தியா) கடமையாற்றினார்.  
இறுதியாட்டத்தில் அவுஸ்திரேலியா அணியினர் குறிப்பிட்ட 50 ஓவர்களில் 241 ஓட்டங்களைப் பெற்றது. மார்க்டெயிலர் 74 ஓட்டங்களையும், ரிக்கிபொன்டிங் 43 ஓட்டங்களையும் பெற்றனர். பந்துவீச்சில் அரவிந்த.டி.சில்வா 42 ஓட்டங்களுக்கு 3 விக்கட்டுக்களைக் கைப்பற்றினார்.  
இலங்கை தமது பதில் துடுப்பாட்டத்தை ஆரம்பித்தது. போட்டி ஆரம்பித்து 6 ஓவர்கள் முடிவதற்கு முன்பாக தமது ஆரம்ப அதிரடி துடுப்பாட்ட வீரர்கள் இருவரையும் இலங்கை இழந்தது. ஜயசூரிய 7 பந்துகளுக்கு முகங்கொடுத்து 9 ஓட்டங்களுடனும், களுவித்தரண 13 பந்துகளுக்கு முகங்கொடுத்து 6 ஓட்டங்களுடனும் ஆட்டமிழந்தனர். 2வது விக்கட்டை இழக்கும்போது அணி 23 ஓட்டங்களையே பெற்றிருந்தது. இருப்பினும் அசங்க குருசிங்கää அரவிந்த டி சில்வா இருவரும் தமது துடுப்பாட்டத்தில் ஓட்ட எண்ணிக்கையினை 148 வரை அதிகரித்தனர். 31வது ஓவரில் குருசிங்க ஆட்டமிழந்தனர். இதைத் தொடர்ந்து அர்ஜுனா, அரவிந்த வெற்றி இலக்கை 46.2 வது ஓவரில் அடைந்தனர்.  
96வில்ஸ் கிண்ண இறுதியாட்டத்தில் இலங்கை அணி 7 விக்கட்டுக்களினால் அவுஸ்திரேலியா அணியைத் தோற்கடித்தது. வில்ஸ் கிண்ணத்தை சுவீகரித்துக் கொண்டது.  
இறுதிப் போட்டியின் சிறப்பாட்டக்காரராக ஆட்டமிழக்காமல் 107 ஓட்டங்களைப் பெற்ற அரவிந்த டி சில்வா தெரிவு செய்யப்பட்டார். போட்டித்தொடரின் சிறப்பாட்டக்காரராக சனத் ஜயசூரிய தெரிவு செய்யப்பட்டார்.
# துடுப்பாட்ட உலகக்கிண்ண இறுதிப் போட்டி 1999

**துடுப்பாட்ட உலகக்கிண்ண இறுதிப்போட்டி 1999** (*1999 Cricket World Cup Final*, கிரிக்கெட் உலகக்கோப்பை இறுதிப்போட்டி 1999) என்பது ஒருநாள் பன்னாட்டுத் துடுப்பாட்டப் போட்டிகளின் ஏழாவது உலகக் கிண்ணத்துக்காக இடம்பெற்ற சுற்றுப் போட்டிகளின் இறுதிப்போட்டி ஆகும். இப்போட்டி 1999 சூன் 20 ஆம் நாள் இங்கிலாந்தின் லோர்ட்ஸ் அரங்கில் நடைபெற்றது. இறுதிப் போட்டியில் மார்க் டெய்லர் தலைமையிலான ஆத்திரேலிய அணி 8 இழப்புகளால் பாக்கித்தான் அணியை வெற்றி பெற்று இரண்டாவது தடவையாக உலகக்கிண்ணத்தைப் பெற்றுக் கொண்டது.
# துடுப்பாட்ட உலகக்கிண்ண இறுதிப் போட்டி 1999

## நடுவர்கள்

இந்த ஆட்டத்துக்கான நடுவர்களாகக் களத்தில் மேற்கிந்தியத் தீவுகளைச் சேர்ந்த *எஸ். ஏ. பக்னரும்*, இங்கிலாந்தைச் சேர்ந்த *டி. ஆர். ஷெப்பேர்ட்*டும், தொலைக்காட்சி நடுவராக இந்தியாவைச் சேர்ந்த *வெங்கட்ராகவனும்* பணியாற்றினர். *ரஞ்சன் மடுகல்ல* ஆட்ட நடுவராகக் கடமையாற்றினார்.
# துடுப்பாட்ட உலகக்கிண்ண இறுதிப் போட்டி 1999

## அணிகள்

### பாகிஸ்தான்

பாகிஸ்தான் அணியின் தலைவராக வசீம் அக்ரமும், குச்சக்காப்பாளராக மொயின் கானும் பணியாற்றினர். இவர்களுடன் சாயிட் அன்வர், வஜஹத்துல்லா வஸ்தி, அப்துல் ரசாக், இஜாஸ் அஹமட், இன்சமாம் உல் ஹக், சாஹிட் அப்ரிடி, அசார் மஹமூட், சக்லைன் முஷ்டாக், சொஹைப் அக்தர் ஆகியோரும் அணியின் உறுப்பினர்களாக இருந்தனர்.